Document ID: 31994L0024

Padomes Direktīva 94/24/EK
(1994. gada 8. jūnijs),
ar ko groza II pielikumu Direktīvai 79/409/EEK par savvaļas putnu aizsardzību
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 130.s panta 1. punktu,
ņemot vērā Komisijas priekšlikumu [1],
ņemot vērā Ekonomikas un sociālo lietu komitejas atzinumu [2],
saskaņā ar Līguma 189.c pantā paredzēto procedūru,
tā kā, ņemot vērā jaunākās atziņas par putnu faunas stāvokli, būtu jāizdara grozījumi II pielikumā Padomes 1979. gada 2. aprīļa Direktīvai 79/409/EEK par savvaļas putnu aizsardzību [3];
tā kā vairākas dalībvalstis ir aicinājuši Komisiju izdarīt II/2. pielikuma grozījumus, tajā iekļaujot konkrētas putnu sugas, kuras tajās līdz šim medīt nebija atļauts;
tā kā šīs pašas direktīvas 7. panta 4. punktā ir noteikts, ka dalībvalstīm jānodrošina, lai medību prakse atbilstu attiecīgo putnu sugu resursu racionālas izmantošanas un ekoloģiskā līdzsvara regulēšanas principiem;
tā kā, ņemot vērā konkrētas sugas ģeogrāfisko izplatību un populācijas lielumu dažās valstīs minētās sugas var medīt vai regulēt vietējā līmenī, tādēļ nodrošinot, ka var apstiprināt konkrētus pieprasījumus papildināt II/2. pielikumu;
tā kā attiecībā uz Itāliju no II/2. pielikuma būtu jāsvītro sugas - Limosa limosa, Limosa lapponica un Numenius arquata -, lai aizsargātu visā pasaulē apdraudēto Numenius tenuirostis sugu, kuras gan pēc uzvedības, gan pēc izskata var ļoti viegli sajaukt;
tā kā atļaut medīt II/2. pielikumā uzskaitīto sugu putnus ir tikai iespēja, ko dalībvalstis pašas vai nu drīkst, vai nu nedrīkst izmantot; tā kā tāpēc tām nav jāveic pasākumi šādai rīcībai, bet, ja tās nolemj, var tā rīkoties arī pēc dienas, kas noteikta šīs direktīvas piemērošanai,
IR PIEŅĒMUSI ŠO DIREKTĪVU.
1. pants
Ar šīs direktīvas pielikuma tekstu aizstāj II/2. pielikumu Direktīvai 79/409/EEK.
2. pants
Dalībvalstīs stājas spēkā normatīvie un administratīvie akti, kas vajadzīgi, lai līdz 1995. gada 30. septembrim izpildītu šīs direktīvas prasības.
Kad dalībvalstis pieņem šos tiesību aktus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.
3. pants
Šī direktīva ir adresēta dalībvalstīm.
Luksemburgā, 1994. gada 8. jūnijā

Labels: 20